CELEX: 32006R1116
Language: sl
Date: 2006-07-20 00:00:00
Title: Uredba Komisije (ES) št. 1116/2006 z dne  20. julija 2006  o prepovedi ribolova sardonov v podobmočju ICES VIII

21.7.2006   
            
            
               SL
            
            
               Uradni list Evropske unije
            
            
               L 199/8
            
         
      UREDBA KOMISIJE (ES) št. 1116/2006
   z dne 20. julija 2006
   o prepovedi ribolova sardonov v podobmočju ICES VIII
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 51/2006 z dne 22. decembra 2005 o določitvi ribolovnih možnosti za leto 2006 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova (1), in zlasti člena 5(3) Uredbe,
   ob upoštevanju naslednjega:
   
               (1)
            
            
               Ribolovni napor Skupnosti za plovila, ki lovijo sardona v podobmočju ICES VIII v Biskajskem zalivu, je začasno določen v Prilogi IA k Uredbi (ES) št. 51/2006.
            
         
               (2)
            
            
               V skladu s členom 5(3) navedene uredbe bo Komisija takoj ustavila ribolovne dejavnosti glede sardona v podobmočju ICES VIII, če bo STECF svetoval, da je biomasa drstitvenega staleža v drstitvenem času v letu 2006 manj kot 28 000 ton.
            
         
               (3)
            
            
               STECF ocenjuje biomaso drstitvenega staleža ob drstitvenem času v letu 2006 na 18 640 ton.
            
         
               (4)
            
            
               Ker je biomasa drstitvenega staleža sardonov v drstitvenem času v letu 2006 pod pragom 28 000 ton, je treba ribolov prepovedati do konca leta 2006 –
            
         SPREJELA NASLEDNJO UREDBO:
   Člen 1
   Ribolov na sardona v podobmočju ICES VIII se prepove od začetka veljavnosti, določenem v členu 2, do 31. decembra 2006. V podobmočju ICES VIII je prav tako prepovedana hramba na krovu, pretovarjanje ali iztovarjanje sardonov, ulovljenih po začetku veljavnosti te uredbe.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. julija 2006
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 16, 20.1.2006, str. 1. Uredba, kakor je bila nazadnje spremenjena z Uredbo (ES) št. 941/2006 (UL L 173, 27.6.2006, str. 1).